FI
C 63/36
Euroopan unionin virallinen lehti
20.2.2023
Unionin yleisen tuomioistuimen tuomio 14.12.2022 – Green Power Technologies v. komissio (Asia T-753/20) (1) (Välityslauseke – Seitsemäs tutkimuksen, teknologian kehittämisen ja demonstroinnin puiteohjelma (2007–2013) – Tukisopimus – Avustuskelpoiset kustannukset – OLAFin kertomus, jossa on todettu, että eräät esitetyt kustannukset eivät ole tukikelpoisia – Maksettujen määrien palauttaminen – Todistustaakka – Asetus (EU, Euratom) N:o 883/2013 – Perusteluvelvollisuus – Perusteeton etu – Kumoamiskanne – OLAFin kertomus – Toimi, joka ei voi olla kanteen kohteena – Tutkimatta jättäminen) (2023/C 63/44) Oikeudenkäyntikieli: espanja Asianosaiset Kantaja: Green Power Technologies, SL (Bollullos de la Mitación, Espanja) (edustajat: asianajajat A. León González ja A.
Martínez Solís) Vastaaja: Euroopan komissio (asiamiehet: B. Araujo Arce ja J.
Estrada de Solà) Väliintulija, joka tukee vastaajan vaatimuksia: Espanjan kuningaskunta (asiamiehet: L. Aguilera Ruiz ja Á.
Ballesteros Panizo)
Oikeudenkäynnin kohde Kantaja vaatii kanteellaan yleistä tuomioistuinta yhtäältä SEUT 263 artiklan perusteella kumoamaan Euroopan unionin petostentorjuntaviraston (OLAF) 9.7.2018 päivätyn kertomuksen, jonka viite on B.4(2017)4393, ja toisaalta SEUT 272 artiklan perusteella vahvistamaan ensinnäkin, että määrät, jotka Euroopan komissio on maksanut seitsemännen tutkimuksen, teknologian kehittämisen ja demonstroinnin puiteohjelman (2007–2013) yhteydessä tehdyn tukisopimuksen nro 2567509 täytäntöönpanon osalta useiden sellaisten vastaavien hankkeiden rahoittamiseksi, joihin lukeutuu muun muassa Powair-hanke, joka koskee ”sähköenergian jakeluverkossa hyödynnettävien Zinc-ilmavirtapatterien” kehitystä, ja joiden takaisinmaksua vaaditaan veloitusilmoituksella nro 3242010798, olivat tukikelpoisia kustannuksia, ja toiseksi, ettei komissio voinut vaatia määriä, joita se vaati sopimussakkoja koskevalla veloitusilmoituksella nro 3242010800.
Tuomiolauselma 1) Kanne hylätään.
2) Green Power Technologies, SL vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
3) Espanjan kuningaskunta vastaa omista oikeudenkäyntikuluistaan.
(1)
EUVL C 53, 15.2.2021.
Unionin yleisen tuomioistuimen tuomio 14.12.2022 – PKK v. neuvosto (Asia T-182/21) (1) (Yhteinen ulko- ja turvallisuuspolitiikka – PKK:hon terrorismin torjumiseksi kohdistuvat rajoittavat toimenpiteet – Varojen jäädyttäminen – Yhteinen kanta 2001/931/YUTP – Asetus (EY) N:o 2580/2001 – Soveltaminen tilanteisiin, joissa vallitsee aseellinen konflikti – Terroristiryhmä – Varojen jäädyttämisestä tehtyjen päätösten tosiasiallinen perusta – Toimivaltaisen viranomaisen päätös – Kolmannen valtion viranomainen – Uudelleenkäsittely – Perusteluvelvollisuus – Oikeasuhteisuus – Puolustautumisoikeudet – Oikeus tehokkaaseen oikeussuojaan) (2023/C 63/45) Oikeudenkäyntikieli: englanti Asianosaiset Kantaja: Kurdistan Workers’ Party (PKK) (edustajat: asianajajat A. van Eik ja T. Buruma)